Åslaug Haga

Åslaug Marie Haga () i Nes på Romerike er ein norsk diplomat, politikar og tidlegare leiar i Senterpartiet. Ho er utdanna cand.mag. og har erfaring frå Utanriksdepartementet (UD). Haga var statsråd i regjeringa Stoltenberg II, fram til 19. juni 2008. Ho valde å gå av etter ei massiv mediedekning rundt små og store lovbrot i samband med forvalting av eigen eigedom. Det var til dømes ulovleg utleige av eigen eigedom i tillegg til ei uanmeld bryggebygging. 

Åslaug Marie Haga er dotter til Hans Haga, leiar i Norges Bondelag frå 1974 til 1980 og generalsekretær frå 1980 til 1988. Ho voks opp på garden Henni saman med ei eldre syster. 

Cand.mag.-graden til Haga er frå Universitetet i Oslo og er sett saman av faga statsvitskap, historie og sosiologi. I 1989 gifta ho seg med diplomatkollega Bård Hopland. Etter å ha budd i Oslo og i utlandet i fleire år kjøpte dei to i lag småbruket Sandli (Holstad i Ås). Saman har dei to born.

Ho var stortingsrepresentant i stortingsperiodane 2001-2005 og 2005-2009. I samband med at stortingsperioden hennar gjekk ut 1. oktober 2009 og at ho ikkje stilte til attval, annonserte ho at ho skulle byrje i ny jobb som miljølobbyist for arbeidsgjevarorganisasjonen Norsk Industri.«Åslaug Haga går til NHO» av Helge Carlsen og Øystein Ingdahl på NRK.no (16.09.2009).

 Karriere 
mini|Åslaug Haga i Stortinget.
 Attaché FN-delegasjonen i New York frå 1987 til 1989
 Personleg sekretær for bistandsministeren frå 1989 til 1990 
 Ambassadesekretær ved ambassaden i New Dehli frå 1991 til 1994 
 Byråsjef, underdirektør og statssekretær i Utanriksdepartementet frå 1994 til 1999 
 Statssekretær ved Statsministerens kontor i 1999 
 Nestleiar i Senterpartiet frå 1999 til 2003 
 8. oktober 1999–13. mars 2000: Kulturminister i regjeringa Bondevik I.
 Stortingsrepresentant frå 2001 
 Leiar i Senterpartiet frå 2003 til 19. juni 2008
 17. oktober 2005–21. september 2007: Kommunal- og regionalminister i Regjeringa Stoltenberg II
 21. september 2007 til 19. juni 2008: – Olje- og energiminister i Regjeringa Stoltenberg II
 1. oktober 2009– : Miljølobbyist for Norsk Industri

 Kjelder 
 Referansar 

 Bakgrunnsstoff 
 Åslaug Haga sin tale 19. juni 2008 

Kategori:Leiarar for Senterpartiet
Kategori:Norske kulturministrar
Kategori:Norske kommunalministrar
Kategori:Norske olje- og energiministrar
Kategori:Statsrådar i Regjeringa Bondevik I
Kategori:Statsrådar i Regjeringa Stoltenberg II
Kategori:Senterpartistatsrådar
Kategori:Statssekretærar frå Sp
Kategori:Stortingsrepresentantar 2001-2005
Kategori:Stortingsrepresentantar 2005-2009
Kategori:Stortingsrepresentantar frå Sp
Kategori:Stortingsrepresentantar for Akershus
Kategori:Folk frå Nes
Kategori:Norske diplomatar